ສະຫະລັດປະກາດ ແຜນການຖອນທະຫານ ອອກຈາກອັຟການິສຖານ (ເບິ່ງຮູບສະລາຍດ໌)
ສະຫະລັດ ຈະຖອນທະຫານ 33 ພັນຄົນ ອອກຈາກອັຟການິສຖານ ພາຍໃນທ້າຍປີ 2012
ປະທານາທິບໍດີສະຫະລັດ ທ່ານບາຣັກໂອບາມາ ເດີນທາງໄປຍັງນິວຢອກໃນວັນພະຫັດ ມື້ນີ້ເພື່ອຊຸກຍູ້ແຜນການຖອນທະຫານຂອງທ່ານຈຳນວນ 33,000 ຄົນອອກຈາກອັຟກາ ນິສຖານ ພາຍໃນທ້າຍປີ 2012 ທ່ານໂອບາມາ ມີກຳນົດທີ່ຈະພົບພໍ້ກັບພວກທະຫານກອງພົນພູຜາທີ 10 ທີ່ຄ້າຍ Fort Drum ໃນລັດນິວຢອກ ກອງພົນດັ່ງກ່າວນີ້ ເປັນກອງພົນທີ່ຖືກສົ່ງໄປປະຕິບັດງານຢູ່ອັຟ ການິສຖານເລື້ອຍທີ່ສຸດນັ້ນ ໃນຄຳປາໄສທີ່ທຳນຽບຂາວ ໃນແລງວັນພຸດວານນີ້ ປະທານາທິບໍດີໂອບາມາປະກາດວ່າ ຄື້ນຟອງຂອງສົງຄາມກຳລັງລົດລົງ ແລະເວົ້າວ່າ ທະຫານອະເມຣິກັນຈຸທຳອິດ ຈຳນວນ 10,000 ຄົນ ຈະຖືກຖອນອອກຈາກອັຟການິສຖານ ພາຍໃນທ້າຍປີນີ້ ສ່ວນຈຳນວນທີ່ ຍັງເຫຼືອຈາກການສົ່ງກຳລັງໄປເພີ່ມ ທີ່ໄດ້ມີການປະ ກາດໃນເດືອນທັນວາປີ 2009 ນັ້ນ ຈະເດີນທາງກັບຄືນປະເທດ ໃນປີໜ້າ ໂດຍທີ່ກຳລັງທະຫານສະຫະລັດຍັງຈະສືບຕໍ່ຖອນ ອອກຈາກອັຟການິສຖານ ໃນລະດັບສະໝໍ່າສະເໝີ ຂະນະທີ່ກຳລັງຂອງອັຟການິສຖານ ເອົາບົດບາດເປັນຜູ້ນຳພາໃນການຮັກສາຄວາມສະຫງົບນັ້ນ ມີທະຫານອະເມຣິກັນທັງໝົດປະມານ 100,000 ຄົນປະຈຳການຢູ່ທີ່ປະເທດອັຟການິສ ຖານ ປະທານາທິບໍດີອັຟການິສຖານທ່ານ Hamid Karzai ກ່າວໃນວັນພະຫັດມື້ນີ້ວ່າ ທ່ານ ຂໍສະແດງຄວາມຍິນດີ ກ່ຽວກັບການຖອນທະຫານອະເມຣິກັນ ອອກຈາກອັຟການິສຖານ ແລະເວົ້າຕື່ມວ່າ ປະຊາຊົນອັຟການິສຖານ ຈະເປັນຜູ້ປົກປ້ອງບ້ານເກີດເມືອງນອນຂອງ ພວກເຂົາເຈົ້າເອງ ທ່ານກ່າວວ່າ ທ່ານຖືວ່າການຕັດສິນໃຈດັ່ງກ່າວນີ້ ແມ່ນເປັນຜົນດີສຳ ລັບປະເທດທັງສອງ ແຕ່ແນວໃດກໍຕາມພວກທາລີບານໃນອັຟການິສຖານກ່າວວ່າແຜນ ການດັ່ງກ່າວນີ້ ເປັນພຽງສັນຍາລັກທໍ່ນັ້ນ ຊຶ່ງຈະບໍ່ສ້າງຄວາມເພິງພໍໃຈ ໃຫ້ແກ່ປະຊາຄົມ ນາໆຊາດຫຼືຊາວອະເມຣິກັນທີ່ເບື່ອໜ່າຍສົງຄາມນັ້ນ >